Osnovna škola Horvati

Horvaćanska 6

Zagreb, 15. veljače 2023.

ZAPISNIK SASTANKA POVJERENSTVA ZA RAZMATRANJE PONUDA

Javni poziv br. 2/ 2023.

Dana 14. veljače u 19 sati održan je sastanak za razmatranje ponuda pristiglih na javni poziv za organiziranje višednevne izvanučioničke nastave učenika 7.a i 7. b razreda naše škole.

Nazočili su:

Linda Šimunović-Nakić, razrednica 7.a razreda

Helena Anjoš, razrednica 7.b razreda, predsjednica povjerenstva

Edita Markus, predstavnica roditelja 7.a razreda

Sanja Bjelajac, predstavnica roditelja 7.b razreda

Luka Ćurko, predstavnik učenika 7.a razreda

( Zbog bolesti nije nazočio zbog bolesti predstavnik učenika 7.b razreda.)

Dnevni red:

1. Javni poziv

2. Otvaranje ponuda

Ad. 1)

Predsjednica povjerenstva, učiteljica Helena Anjoš, usmeno iznosi detalje javnog poziva. Navodi željeno trajanje, odredište, planirano vrijeme realizacije, predviđeni broj učenika i učitelja, mjesta koja se posjećuju te vrstu prijevoza, smještaja i prehrane (što je vidljivo u javnom pozivu). Ističe da je u cijenu ponude bilo traženo uračunati dodatne ulaznice NP KORNATI, NP KRKA, ulaznica za SOLANU NIN i putno osiguranje od otkaza putovanja. Predviđeni broj učenika je 45 s mogućnošću odstupanja za tri učenika i troje učitelja u pratnji uz dva asistenta za dva učenika s posebnim potrebama.

Ad. 2)

Otvorene su pojedinačne ponude agencija i predstavljene svima nazočnima u svrhu utvrđivanja valjanosti istih. Pristigle su tri ponude agencija Spektar putovanja d.o.o., Amazing Adriatic d.o.o. i Atlantis travell d.o.o.

Pri predstavljanju ponuda navedeno je što svaka uključuje u cijenu. Istaknuto je da se ponude razlikuju u ukupnom iznosu s odstupanjem do 10 eura te da nažalost ponuda agencije Atlantis travell d.o.o ne zadovoljava tražene uvjete, naime agencija je poslala ponudu za tri dana , a tražena su četiri. Utvrđeno je da su preostale dvije ponude valjanje te je stoga, jednoglasno, donesena odluka da se obje agencije predstave na roditeljskom sastanku. Roditeljski sastanak će se održati 16. veljače 2023. godine u 19 sati.

Zapisničar:

Linda Šimunović-Nakić